Lav et referat af nedenstående tekst:

Tekst:
Det er den gamle skole på Kjellerupsgade, der er taget i brug igen for at give de ukrainske børn en hverdag med skole og venner. I begyndelsen er børnenes mødre med, men der er kun tale om et midlertidigt skoleophold, inden de ukrainske børn skal videre til andre skoler. Skolelederen på den nyåbnede skole for ukrainske flygtnigebørn, Martin Theis Eriksen, ser stolt ud, når han fortæller om skoleprojektet, han står i spidsen for. - Lige nu er der cirka 20 flygtningebørn fra Ukraine, der er startet her i dag. Ifølge Martin Theis Eriksen har der frem mod åbningen været en del praktiske ting, der skal være styr på. - Vi har skulle skaffe personale. Lærere og pædagoger der har erfaring med tosprogede elever. Vi har fået dansk-ukrainske kvinder, der har boet her i seks til 10 år til at komme og oversætte, så vi kan kommunikere med de ukrainske børn og deres mødre, siger Martin Theis Eriksen. Eleverne skal på danske skoler i løbet af tre til seks måneder Ifølge Martin Theis Eriksen handler det på den korte bane om at give de her ukrainske børn nogle gode og trygge oplevelser lige nu og her og få noget glæde og nogle smil frem hos dem, men der er også allerede lagt en plan på den lange bane. - Den langsigtede plan er, at de her børn skal have nogle danskkundskaber og nogle kompetencer inden for det danske sprog, så de kan komme ud i distriktsbørnehaverne og ud på skolerne i løbet af de næste tre til seks måneder, siger Martin Theis Eriksen, der er leder på Solsikken Kjellerupsgade.

Referat:
I dag åbnede Aalborg Kommune en skole udelukkende for ukrainske flygtninge.